Diari Oficial de la Generalitat Valenciana


Sumari del DOGV 3870, del 03-11-2000 (2000/8730)

Informació pública de l'alternativa tècnica formada pel projecte d'urbanització, memòria de programa d'actuació integrada i projecte de reparcel·lació de la unitat d'execució número 9 de Castelló de la Plana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8730


Organisme emissor
:   Agrupació d'Interés Urbanístic de la Unitat d'Execució núm. 9 de Castelló de la Plana

Tipus de document
:   Anunci

Informació pública de l'alternativa tècnica formada pel projecte d'urbanització, memòria de programa d'actuació integrada i projecte de reparcel·lació de la unitat d'execució número 9 de Castelló de la Plana. [2000/Q8730]
  
L'Agrupació d'Interés Urbanístic de la Unitat d'Execució Número 9 de Castelló de la Plana, a l'empara de l'article 48.c en relació amb l'article 46.3 de la Llei Reguladora de l'Activitat Urbanística, exposa al públic, mitjançant aquest anunci, el que es diu tot seguit:
  
L'Agrupació d'Interés Urbanístic de la Unitat d'Execució Número 9 de Castelló de la Plana, constituïda mitjançant el document públic autoritzat en data 28 de juliol de 1997 pel notari de Castelló de la Plana Joaquín Serrano Yuste, modificada, el 14 de març de 2000, la seua denominació i el domicili, respectivament, i la representació, i inscrita al Registre de Programes i Agrupacions d'Interés Urbanístic de la Generalitat Valenciana amb el número 82 en data 18 d'agost de 1997, on s'ha deixat constància de les modificacions, ha formulat una alternativa tècnica de programa per al desenvolupament urbanístic de la unitat d'execució número 9 del Pla General, situada al costat del passeig de Ribalta, avinguda de Barcelona i carrer de Galícia; amb una superfície de sòl de 4.824 metres quadrats, classificada com a sòl urbà detallat pel Pla General, amb disseny obligatori i amb una edificabilitat de 13.507 m2t.
  
Amb la presentació de l'alternativa tècnica i els altres documents que l'acompanyen, l'agrupació d'interés urbanístic a què es fa referència pretén l'adjudicació del programa d'actuació integrada per al desenvolupament urbanístic de la unitat d'execució número 9, en règim d'adjudicació preferent que, d'acord amb l'article 50.2.b de la Llei Reguladora de l'Activitat Urbanística, ha sol·licitat a l'Ajuntament de Castelló de la Plana.
  
Els documents que s'exposen al públic són l'alternativa tècnica, formada pel projecte d'urbanització, una memòria de programa d'actuació integrada i el projecte de reparcel·lació, tots aquests fan referència a la unitat d'execució número 9. Així mateix, s'exposen al públic el document constitutiu de l'agrupació d'interés urbanístic, els estatuts socials i els acords de l'agrupació que aproven els documents de caràcter tècnic.
  
Els projectes tècnics esmentats estan formats de memòria, proposta, pressupost, plànols i la resta de documents exigits per la legislació que els regula, redactats per professionals col·legiats, escrits en paper comú i introduïts en una caixa marró tancada en la qual es fa referència a l'actuació urbanística.
  
Per a seguir el procediment d'adjudicació del programa d'actuació integrada de la unitat d'execució número 9, s'utilitza el procediment simplificat establit en l'article 48 de la Llei Reguladora de l'Activitat Urbanística. Els documents a què s'ha fet referència anteriorment s'han protocol·litzat, mitjançant acta, a la notaria del senyor Enrique Ferrero María, situada al carrer Major, 31, 3r, de Castelló de la Plana, així mateix un exemplar de l'alternativa tècnica, memòria del programa, projecte de reparcel·lació, estatuts de l'agrupació d'interés urbanístic i els altres documents esmentats adés, s'han dipositat a l'Ajuntament de Castelló de la Plana, plaça Major, 1, de Castelló de la Plana, el dia 17 d'octubre de 2000, mitjançant la sol·licitud d'entrada en la qual hi ha el número de registre general 56.426.
  
Qualsevol persona podrà dins del termini de 20 dies hàbils, comptadors des de la publicació d'aquest anunci en el Diari Oficial de la Generalitat Valenciana, comparéixer en la notaria a què es fa referència per a obtenir una còpia de l'acta o sol·licitar que se li hi exhibisca. Així mateix, podrà consultar a l'Ajuntament de Castelló de la Plana, plaça Major, 1, Secció d'Urbanisme i Obres, els documents i les actuacions derivades de la documentació dipositada, i podrà presentar per a incorporar-les-hi, davant l'Ajuntament de Castelló de la Plana, les al·legacions que li convinguen, i per a incorporar-les a les actuacions que se segueixen, alternatives tècniques que pretenen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Cosa que se fa pública perquè se'n prenga coneixement i a l'efecte indicat.